|  |  |  |
| --- | --- | --- |
| C:\Users\user\Desktop\ЛОГО.png | МИНИСТЕРСТВО НА ЗЕМЕДЕЛИЕТО И ХРАНИТЕ  „ЮГОЗАПАДНО ДЪРЖАВНО ПРЕДПРИЯТИЕ“ ДП  ТП „ДЪРЖАВНО ГОРСКО СТОПАНСТВО ТРЪН“ |  |

гр. Трън 2460, ул. „Яким Тошков“ № 10, тел. 07731/2136, факс 07731/3041, e-mail: dgs\_tran@abv.bg

**УТВЪРДИЛ:**



Д О К У М Е Н Т А Ц И Я

**ЗА ПРОВЕЖДАНЕ НА ТЪРГ С ТАЙНО НАДДАВАНЕ ЗА ПРОДАЖБА НА СТОЯЩА ДЪРВЕСИНА НА КОРЕН**

**по реда на чл. 65 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти**

**В ОБЕКТ № 2538**

**Подотдели: 178в**

**Дата на провеждане: 22.08.2025 г.**

**Час: 11:00**

Упълномощено длъжностно лице да предоставя информация:

инж.Станислава Костова-Иванова – зам.директор на ТП „ДГС ТРЪН” – тел: 07731-21-36

**гр. ТРЪН**

**2025 г.**

**С Ъ Д Ъ Р Ж А Н И Е:**

**1.** Копие от **Заповед** **№ РД-07-170/ 05.08.2025г**. за откриване на процедурата

**2.** Тръжни условия: пълно описание на обекта

**3.** Заявление за участие по образец – *Приложение № 1*

**4.** Списък на документите, съдържащи се в офертата по образец – *Приложение №2*

**5.** Административни сведения за участника по образец – *Приложение № 3*

**6.** Ценово предложение по образец – *Приложение № 4*

**7.** Декларация за отсъствие на обстоятелства по чл. 18, ал. 1, т. 3 от НУРВИДГТ по образец – *Приложение № 5*

**8.** Декларация, че участникът отговаря на техническите и квалификационните изисквания за извършване добива на дървесина в обекта по образец – *Приложение № 6*

**9.** Декларация, че участникът е запознат с всички условия и предмета на настоящата процедура по образец – *Приложение № 7*

**10.** Декларация, че участникът е направил оглед на обекта по образец - *Приложение № 8*

**11.** Проект на договор – *Приложение № 9*

**12.** Декларация по чл. 52, ал. 6 от НУРВИДГТ по образец (*попълва се при сключване на договора- Приложение № 10*)

**13.** Първоначален инструктаж за осигуряване на здравословни и безопасни условия на труд и изисквания при провеждане на горскостопанските дейности – *Приложение № 11* (*попълва се при започване на работата в обекта*)

**14.** Лист за проверка за осигуряване на безопасни и здравословни условия на труд, изправност на техниката и спазване на изискванията за изпълнение на горскостопански дейности *– Приложение №* *12* (*попълва се при започване на работата в обекта*)

**15.** Технологични планове.

**16**. “Спецификация за размери и качество на асортиментите дървесина, които се добиват и продават от ЮЗДП ДП, гр. Благоевград и неговите териториални поделения”

**УСЛОВИЯ ЗА ПРОВЕЖДАНЕ НА ПРОЦЕДУРАТА**

**І. ПРЕДМЕТ НА ПРОЦЕДУРАТА**

**Търг с тайно наддаване** за продажба на стояща дървесина на корен, в района на дейност на ТП „ДГС ТРЪН“, прогнозно количество дървесина по категории, сортименти, дървесни видове, начална цена и гаранция за участие е както следва:

|  |  |
| --- | --- |
| Количество дървесина в пл. м³ и единични продажни цени по сортименти в лв./м³ без ДДС (съгласно Спецификация Приложение „Г1“) | **127 м³** |
| Начална стойност на обекта без ДДС | **5,715.00** /пет хиляди, седемстотин и петнадесет/ **лева** |
| Гаранция за участие /**5%**/ | **286.00** /дветста осемдесет и шест/ **лева** |

Размерите на дадения вид категория и сортимент дървесина както и нейното качество са определени по приложената към тръжната документация “Спецификация за размери и качество на асортиментите дървесина, които се добиват и продават от ЮЗДП ДП, гр. Благоевград и неговите териториални поделения”. Посочените количества дървесина са прогнозни. Заплащането на дървесината става въз основа на действително добитите количества и сортименти дървесина.

Единичните цени /за 1 м3/ на отделните сортименти дървесина се определят като достигнатата при търга цена се разпределя пропорционално върху началните цени.

Посочените количества дървесина са прогнозни. Изпълнителят е длъжен да извърши добив на всички маркирани съгласно разпоредбите на Наредба № 8 от 05.08.2011 г. за сечите в горите дървета в обекта, дори и в случаите, когато добитите количества дървесина ще надвишат първоначално посочения прогнозен обем дървесина. В случай, че при осъществяване на дейността, от насажденията бъде добито по-малко количество дървесина от договорираното, ТП „ДГС ТРЪН“ не предоставя допълнителни количества дървесина. Под „по – малко добито количество дървесина” се имат в предвид случаите, когато изпълнителят е добил цялото маркирано количество дървесина, но въпреки това добитото количество не достига договореното количество дървесина.

**II. ГАРАНЦИИ**

**2.1. Гаранция за участие**

Размерът на **гаранцията за участие** представлява абсолютна сума в размер **5 (пет) %** от стойността на обекта и е в размер на **286.00 лв**. **Същата се предоставя единствено под формата на парична сума, платима по банкова сметка на Централно управление на „Югозападно държавно предприятие“ ДП гр. Благоевград, ул. „Зора“ № 18:**

**IBAN: BG26 UBBS 8888 1000 5703 52, BIC: UBBSBGSF, банка: Обединена Българска Банка АД**

При внасяне на гаранцията за участие в търга, **за съответния обект да се попълва платежно нареждане,** като задължително четливо да се посочва: **ТП „ДГС ТРЪН“, вида на процедурата (*търг с тайно наддаване*), номера на обекта, за който се отнася гаранцията за участие и ЕИК на фирмата.**

**Паричната сума трябва да е постъпила реално по сметката на „Югозападно държавно предприятие“ ДП, гр. Благоевград до крайния срок за подаване на документите за участие, а именно до 16:00 часа на 21.08.2025г.**

**Продавачът освобождава гаранциите за участие на**:

- отстранените участници и на участниците, които не са класирани на първо или на второ място, в срок 3 работни дни след изтичането на срока за обжалване на заповедта за определяне на купувач;

- обжалващия заповедта на продавача за определяне на купувач – в срок 5 работни дни от приключване на производството по обжалване;

- класираните на първо и второ място – след сключването на договора за покупко-продажба;

- при прекратяване на процедурата се освобождават гаранциите на всички участници в срок 3 работни дни след влизане в сила на заповедта за прекратяване;

- продавачът освобождава гаранциите, без да дължи лихви за периода, през който средствата са престояли законно при него.

**Продавачът задържа гаранцията за участие, когато участникът в процедурата**:

- оттегли офертата си след изтичането на срока за подаването й;

- е определен за спечелил, но не изпълни задължението си да сключи договор по чл. 35 от НУРВИДГТ;

- не представи документите по чл. 35, ал. 5 от НУРВИДГТ в определения срок.

При обжалване на процедурата гаранциите за участие на класираните на първо и второ място се задържат до изтичането на сроковете на валидност на офертите им. Гаранцията за участие на обжалващия процедурата се задържа до приключването на производството по обжалване.

**2.2. Гаранция за изпълнение на договора**

Размерът на **гаранцията за изпълнение на договора е 10 (десет) на сто** от достигнатата стойност на обекта и се представя в една от следните форми, по избор на определения за купувач:

* парична сума, внесена по сметка на ТП „ДГС ТРЪН“ гр. ТРЪН:

**IBAN: BG02CECB979010F4332900,**

**BIC: CECBBGSF, “Централна кооперативна банка” АД, клон Перник**

- банкова гаранция, учредена в полза на ТП „ДГС ТРЪН“, гр. ТРЪН. В представената банкова гаранция трябва да има изричен запис, че тя се освобождава само след писмено известие от ТП „ДГС ТРЪН“, и срокът й на валидност да бъде с 30 (тридесет) дни по-дълъг от срока на договора.

Когато определеният за купувач е избрал гаранцията за изпълнение на договора да бъде под формата на парична сума, внесената от него гаранция за участие служи за пълно или частично изпълнение на задължението за внасяне на гаранция за изпълнение.

Условията и сроковете за освобождаване или задържане на гаранцията за изпълнение, както и заплащането на неустойки се уреждат в договора.

**III. ОГЛЕД НА ОБЕКТА**

Участниците извършват оглед на обекта всеки работен ден от **09:00 до 16:00** часа от обявяването на търга **до 21.08.2025г.**(включително) в присъствието на представител от ТП „ДГС ТРЪН“.Разходите за огледа са за сметка на участника.

**СРОК НА ВАЛИДНОСТ НА ОФЕРТИТЕ**

Срокът на валидност на офертите е **60 (шестдесет) календарни дни** от крайния срок за подаването им. Оферти с по-малък срок на валидност няма да бъдат разглеждани.

Срокът на валидност на офертите е времето, през което участниците са обвързани с условията на представените от тях оферти. ТП „ДГС ТРЪН“ може да изиска от класираните на първо и второ място участници да удължат срока на валидност на офертите си до момента на сключване на договор.

**IV. УСЛОВИЯ ЗА ДОПУСКАНЕ НА УЧАСТНИЦИТЕ ДО УЧАСТИЕ В ТЪРГА**

До участие се допускат само търговци (юридически лица, еднолични търговци) отговарящи на следните условия:

**4.1.** Да са регистрирани в публичния регистър по чл. 241 от Закона за горите и притежаващи удостоверение за регистрация за съответната дейност.

**4.2.** Да са внесли гаранция за участие.

**4.3. Участникът не е:**

**а)** осъден с влязла в сила присъда, освен ако е реабилитиран, за престъпление по чл. 194 – 217, 219 – 260, 301 – 307, 321 и 321а от Наказателния кодекс;

**б)** обявен в несъстоятелност и не е в производство по несъстоятелност;

**в)** в производство по ликвидация;

**г)** свързано лице по смисъла на § 1, т. 15 от допълнителните разпоредби на Закона за противодействие на корупцията и за отнемане на незаконно придобитото имущество с директора на „ЮЗДП“ ДП гр. Благоевград и на ТП „ДГС ТРЪН“;

**д)** сключил договор с лице по чл. 68 от Закон за противодействие на корупцията и за отнемане на незаконно придобитото имущество;

**е)** лишен от право да упражнява търговска дейност;

**ж)** с парични задължения към държавата, към „ЮЗДП“ ДП, гр. Благоевград и ТП „ДГС ТРЪН“, установени с влязъл в сила акт на компетентен държавен орган (обстоятелството се проверява служебно);

**4.4. Да отговаря на техническите и квалификационните изсквания за извършване на добива на дървесина, както следва:**

**4.4.1. Технически изисквания:**

**а)** да притежава необходимия **минимален брой** **собствена, закупена на лизинг или наета техника**, както и **собствена или наета животинска тяга,** с която да се обезпечи извършване на ползването на дървесината от обекта, а именно:

- **2 (два) броя** бензино-моторни триони *(БМТ)*;

- **1 (един) брой** приспособен, универсален или специализиран трактор **и/или**

- **2 (два) броя** коне.

**4.4.2. Квалификационни изисквания:**

**а)** да има сключен договор, регистриран в ТП на НАП, с **минимум 1 (един) лесовъд**, притежаващ удостоверение за регистрация по чл. 235 от Закона за горите и регистриран за дейността „планиране и организация на добива на дървесина“. Изискването не се прилага, когато едноличния търговец или член на управителните органи на юридическото лице е лесовъд, регистриран по чл. 235 от Закона за горите, за дейността „планиране и организация на добива на дървесина“.

**б)** да има сключени договори, регистрирани в ТП на НАП, с **минимум 3 (трима) работника**, от които:

- **2 (двама) работника**, които да притежават документи, удостоверяващи правото на работа с техниката *(за работа с БМТ)*, а именно: **„категория Тпс – преносима и стационарна техника“** *(съгласно чл. 13, ал. 4, т. 5 от Закон за регистрация и контрол на земеделска и горска техника във връзка с чл. 230, ал. 3 от Закона за горите)*;

- **1 (един) работник**, който да притежава документи, удостоверяващи правото на работа с техниката за извоз на дървесина *(приспособен, универсален или специализиран трактор)*, а именно: **„категория Твк – колесни и верижни трактори и агрегатирани към тях работни машини“** и/или **„категория Твк-Г – специализирана и специална самоходна горска техника“** *(съгласно чл. 13, ал. 4, т. 1 и т. 3 от Закон за регистрация и контрол на земеделска и горска техника във връзка с чл. 230, ал. 3 от Закона за горите)*, взависимост от вида на представената техника. **При представяне на доказателства по техническите изисквания, свързани само със собствена или наета животинска тяга, настоящото квалификационно изискване не се прилага.**

**4.5.** За изпълнението на сключен договор от определения за купувач след проведената процедура **не се допуска наемането на подизпълнители**.

**4.6.** Всеки участник в процедурата има право да подаде само една оферта.

**V. ДОКУМЕНТИ, КОИТО СЛЕДВА ДА БЪДАТ ПРЕДСТАВЕНИ ОТ УЧАСТНИЦИТЕ ПРИ УЧАСТИЕ В ТЪРГА**

При изготвяне на офертата всеки участник трябва да се придържа точно към обявените от продавача условия. До изтичането на срока за подаване на офертите всеки участник в процедурата може да промени, допълни или оттегли офертата си.

**5.1. Заявление за участие** по образец (*Приложение № 1*), в което се посочват обектът, за който се участва, името на участника, ЕИК или ЕГН, номерът на удостоверението за регистрация на участника в публичния регистър по чл. 241 или чл. 235 от Закона за горите за съответната дейност, и срокът на валидност на офертата. **С подаването на заявлението, участникът се съгласява с условията за провеждане на търга**.

**5.2. Списък на документите, съдържащи се в офертата**(*Приложение №2*).

**5.3. Административни сведения за участника** (*Приложение № 3*).

**5.4.** Отделен запечатан непрозрачен плик с надпис върху него - „Ценово предложение“, в който се поставя **„Ценово предложение“** (*Приложение № 4*) на участника. Цената се посочва в български лева, без ДДС. **Върху плика се посочва номера на обекта и името на участника**.

**5.5. Декларация** (*представя се само в оригинал*) по чл.18, ал. 1, т. 3 от НУРВИДГТ (*Приложение № 5*), че **участникът е внесъл гаранция за участие в търга** и не е:

**а)** осъден с влязла в сила присъда, освен ако е реабилитиран, за престъпление по чл. 194 – 217, 219 – 260, 301 – 307, 321 и 321а от Наказателния кодекс;

**б)** обявен в несъстоятелност и не е в производство по несъстоятелност;

**в)** в производство по ликвидация;

**г)** свързано лице по смисъла на § 1, т. 15 от допълнителните разпоредби на Закона за противодействие на корупцията и за отнемане на незаконно придобитото имущество с директора на „ЮЗДП“ ДП гр. Благоевград и ТП „ДГС ТРЪН“;

**д)** лишен от право да упражнява търговска дейност;

**e)** няма парични задължения към държавата, към „ЮЗДП“ ДП гр. Благоевград и ТП „ДГС ТРЪН“, установени с влязъл в сила акт на компетентен държавен орган.

Изискванията на т. 5.5., с изключение на букви „б“, „в“ и „е“ се отнасят за управителите или за лицата, които представляват участника, съгласно Търговския закон или законодателството на държава – членка на Европейския съюз, или на друга държава – страна по Споразумението за Европейското икономическо пространство, където участникът е регистриран.

**5.6. Декларация** (*Приложение № 6*), че участникът отговаря на техническите и квалификационните изисквания за извършване добива на дървесина в обекта, определени в условията за провеждане на търга.

**5.7. Декларация** (*Приложение № 7*), че участникът е запознат с условията и предмета на настоящата процедура и проекта на договора за продажба на стояща дървесина на корен.

**5.8.** **Декларация** (*Приложение № 8*), че участникът е извършил оглед на обекта предмет на настоящата процедура.

**5.9.** Нотариално заверено пълномощно. Прилага се, когато документите са подписани от упълномощен представител. **В пълномощното следва да е посочено, че упълномощеното лице има право да участва в процедурата и да прави обвързващи офертни предложенияот името и за сметка на упълномощителя.**

Когато участник в процедурата е чуждестранно лице, документите по **Раздел V**, които са на чужди език, се представят в официално заверен превод.

Когато кандидат е представил копия от документите, следва да ги е заверил с гриф „*вярно с оригинала*”, печат и подпис на представляващия кандидата, като при поискване представя оригиналите за сравнение. **Документите от т. 5.1. до т.5.8 (включително), се представят единствено в оригинал.**

Документите в офертата могат да бъдат подписани от едно от лицата, които самостоятелно представляват кандидата, съгласно Търговския закон или законодателството на държава – членка на Европейския съюз, или на друга държава – страна по Споразумението за Европейското икономическо пространство, където кандидатът е регистриран или упълномощени от тях лица, с изключение на декларацията по т. 5.5, която се подписва лично от всички законни представители. В случай, че документи са подписани от пълномощник следва да се представи и пълномощно за извършване на съответните действия.

**VI. МЯСТО И СРОК ЗА ПОДАВАНЕ НА ОФЕРТИТЕ ЗА УЧАСТИЕ В ТЪРГА**

Офертите се подават в **гр. ТРЪН -** **2460, ул. „Яким Тошков“ № 10** всеки работен ден **от 09:00 часа до 16:00 часа** и най-късно **до 16.00 часа** на последния работен ден преди датата на провеждане на процедурата, именно **до 21.08.2025г.**.

Офертите могат да бъдат подавани и **чрез «Куриерска служба»**. Счита се за редовно получени в случай, че реално са постъпили в деловодството на указаното място в срока определен за подаването им, а имeнно **до 16:00 часа на 21.08.2025г.**.

Офертите за участие в процедурата се подават в запечатан, непрозрачен плик от участника или от негов представител. Върху плика се посочват **името** на участника, **номера на обекта**, **адрес** за коренспонденция, **телефон** и по възможност – факс **и електронен адрес**. Освен това трябва да е изписано и **името на горското стопанство -** ТП „ДГС ТРЪН“**, и вида на процедурата –** «Търг с тайно наддаване».

**В плика се поставят документите, изисквани от ТП „ДГС ТРЪН“ съгласно Раздел V, както и отделен запечатан непрозрачен плик „Ценово предложение“, наименованието на участника и обекта, за който той подава оферта. Плик „Ценово предложение“ съдържа попълнено и подписано ценовото предложение на участника.**

При приемане на офертата върху плика се отбелязват входящият номер, датата и часът на получаването и посочените данни се записват във входящ регистър по образец, за което на приносителя се издава документ.

Не се приемат за участие в процедурата и се връщат незабавно на участниците оферти, които са представени след изтичане на крайния срок за получаване или са в незапечатан, прозрачен или скъсан плик. Тези обстоятелства се отбелязват в регистъра.

### VІI. МЯСТО ДЕН И ЧАС ЗА ПРОВЕЖДАНЕ НА ТЪРГА

Търгът ще се проведе на **– 22.08.2025 г. от 11:00** **часа** **в сградата на ТП „ДГС ТРЪН“ с адрес - гр. ТРЪН -** **2460, ул. „Яким Тошков“ № 10**.

Комисията започва работа в обявения по горе ден и час, след получаване на списъка с участници и представените оферти.

При търга всеки участник има право да присъства лично или чрез упълномощен представител при работата на комисията след представяне на документ са самоличност и пълномощно от представлявания – когато е приложимо.

Комисията отваря офертите по реда на тяхното постъпване и проверява съдържанието им, съгласно изискванията на чл.18 от НУРВИДГТ, Раздел IV и Раздел V.

Комисията отстранява от участие в търга участник:

- който не е представил някой от изискуемите документи по чл. 18 от НУРВИДГТ и Раздел V;

- за когото се установи невярно деклариране на обстоятелство по т.5.5. от Раздел V;

- който е представил оферта, която е непълна или не отговаря на предварително обявените условия на продавача.

- който не е внесъл гаранция за участие (обстоятелството се проверява по служебен път).

Не се отавря плик с надпис „Ценово предложение“ на участниците, които са отстранени от по-нататъшно участие в процедурата.

Комисията отваря пликове с надпис „Ценово предложение“ на всички допуснати участници и съобщава всички направени предложения. Предложения, подадени в плик „Ценово предложение“, които са по-ниски от началната цена за обекта, не участват в класирането.

**Комисията оценява предложенията на участниците, съгласно критерият „най-висока предложена цена“, и определя класирания на първо и на второ място**.

Когато двама или повече участници са предложили оферта с еднаква „най-висока предложена цена“, комисията определя класирания на първо и на второ място участник за обекта съобразно времето на подаване на офертите.

Когато е подадена оферта само от един участник, комисията я разглежда и когато участникът отговаря на условията за допускане, включително предложението му е изготвено в съответствие с изискванията на продавача, той се обявява за купувач.

Участниците, класирани на първо и на второ място, са длъжни от момента на попълването на декларацията по чл. 18, ал. 1, т. 3 от НУРВИДГТ до сключването на договора да уведомят продавача за всички настъпили промени в декларираните обстоятелства.

Комисията съставя протокол за разглеждането, оценяването и класирането на участниците, който се предава на продавача за утвърждаване.

Заседанията на комисията при процедурата до изготвянето на протокола са публични.

Процедурата завършва със заповед на продавача за:

- обявяване на класирането и определяне на купувач, или

- прекратяване на процедурата.

Заповедта за класирането на участниците може да се обжалва по реда на АПК.

**Продавачът прекратява процедурата с мотивирана заповед, когато**:

- не е подадена нито една оферта;

- офертите, подадени от участниците, не отговарят на изискванията и условията на продавача;

- първият и вторият класиран участник откажат да сключат договор;

- отпадне необходимостта от провеждане на конкурса в резултат на съществена промяна в обстоятелствата, както и при невъзможност да се осигури финансиране за изпълнението на дейностите по причини, които възложителят не е могъл да предвиди;

- са установени нарушения при откриването и провеждането, които не могат да бъдат отстранени без това да промени условията, при които е обявен търга;

- определеният за спечелил търга не представи някои от документите по декларираните обстоятелства по чл. 18, ал. 1, т. 3 от НУРВИДГТ с изключение на тези по буква „г“;

- определеният за спечелил търга не представи гаранция за изпълнение на договора.

**VIII. УСЛОВИЯ И СРОКОВЕ ЗА ПЛАЩАНЕ НА ЦЕНАТА И ИЗВОЗА НА ЗАКУПЕНАТА ДЪРВЕСИНА**

**8.1. Заплащане на дървесината**

Авансовата вноска в размер на **10 (десет) %** от достигнатата при търга цена (**плюс законоустановения размер на ДДС**) се заплаща в деня на подписване на договора. След транспортиране на количеството дървесина на стойност равна на авансовата вноска, следващите плащания на дървесината се извършват на авансови вноски в размер, определен от Купувача. ТП „ДГС ТРЪН“ ще издава електронни превозни билети да размера на внесените от Купувача вноски, след представяне на документ, удостоверяващ извършеното плащане.

Плащането се извършва по банкова сметка на ТП „ДГС ТРЪН“ гр. ТРЪН:

**IBAN: BG02CECB979010F4332900,**

**BIC: CECBBGSF, “Централна кооперативна банка” АД, клон Перник**

**8.2. Срок за изпълнение**

- срок за изпълнение на сечта и извоза **до 31.12.2025 г**.;

- срок за освидетелстване на всички сечища в обекта **до 31.01.2026 г**.;

- срок на договора **до 31.01.2026 г**.

Добивът на дървесината ще се извършва по следния график по тримесечия:

|  |  |  |  |  |  |  |  |
| --- | --- | --- | --- | --- | --- | --- | --- |
| Обект № | Отдел, подотдел | Количества на заплатената и транспортирана дървесина по тримесечия за **2025** г. | | | | | Общо |
| **III** | **IV** | **I** | **II** | **III** |
| 2538 | 178в | 50 м³ | 77 м³ | - м³ | - м³ | - м³ | 127 м³ |

### IХ. СКЛЮЧВАНЕ НА ДОГОВОР

**9.1.** **Договорът се сключва в 14-дневен срок от**:

- влизането в сила на заповедта за определяне на купувач, или

- съобщаването на заповедта за определяне на купувач, когато е допуснато предварително изпълнение.

При неявяване или отказ на участника, определен за купувач, да сключи договор в срока по т. 9.1., непредставяне на документите по точки от 9.2. до 9.8. или недоказване с тях на декларираните обстоятелства, продавачът със заповед определя за купувач участника, класиран на второ място.

В 5-дневен срок от влизането в сила на заповедта, а в случаите когато е допуснато предварително изпълнение-от издаването й, участникът, определен за купувач, е длъжен да представи:

**9.2.** Докуметни, удостоверяващи техническите възможности, декларирани при участието си в търга съгласно **точка 4.4.1.** по горе.

**а)** за **2 /два/ броя** бензино-моторни триони */БМТ/* - **свидетелства за** **регистрация** */съгласно чл. 5, ал. 1, т. 1 от Наредба № 2 от 3.02.2016 г. за условията и реда за регистрация на техниката по Закона за регистрация и контрол на земеделската и горската техника/* **и талони за технически прегледи** */съгласно чл. 5, ал. 1, т. 2 от Наредба № 2 от 3.02.2016 г. за условията и реда за регистрация на техниката по Закона за регистрация и контрол на земеделската и горската техника/* (копията да са заверени „вярно с оригинала“ с подпис на представляващия участника);

**б)** за **1 /един/ брой** приспособен, универсален или специализиран трактор - **свидетелство за регистрация** */съгласно чл. 5, ал. 1, т. 1 от Наредба № 2 от 3.02.2016 г. за условията и реда за регистрация на техниката по Закона за регистрация и контрол на земеделската и горската техника/* **и знак за преминал ГТП** */съгласно чл. 14, ал. 1 от Наредба № 3 от 3.02.2016 г. за извършване на техническите прегледи на техниката по Закона за регистрация и контрол на земеделската и горската техника/*, **валидни към датата за** **крайния срок за представянето на документите за сключване на договора** (копията да са заверени „*вярно с оригинала*“ с подпис на представляващия участника);

**в)** за **2 /два/ броя коне** – **регистрационни талони или паспорти, или актуална справка** от интегрираната система на Българска агенция за безопасност на храните (БАБХ)**. Справката трябва да е издадена не по-рано от 1 /един/ месец преди крайния срок за представянето на документите за сключване на договора**. **От представените документи трябва да може да бъде удостоверен собственика на животните** (копия, заверени „*вярно с оригинала*“ с подпис на представляващия участника).

**Във всички изисквани документи трябва да са видни собствениците. Когато техниката е закупена на лизинг се представя заверено копие от договора за лизинг.**

**9.3.** Документи доказващи квалификацията на работниците:

**а)** за **2 /двама/ работника** за работа с бензино-моторен трион */БМТ/* - **свидетелства за правоспособност за работа с техниката** */съгласно чл. 32, ал. 1 от Наредба № 1 от 15.02.2019 г. за условията и реда за обучение на кандидатите за придобиване на правоспособност за работа със земеделска и горска техника и условията и реда за издаване на удостоверение за регистрация на учебни форми за тяхното обучение/*, удостоверяващи правото на работа с техниката, а именно: **„категория Тпс – преносима и стационарна техника“** */съгласно чл. 13, ал. 4, т. 5 от Закон за регистрация и контрол на земеделска и горска техника във връзка с чл. 230, ал. 3 от Закона за горите/* (копията да са заверени „вярно с оригинала“ с подпис на представляващия участника);

**б)** за **1 /един/ работник** за работа с техниката за извоз на дървесина - **свидетелство за правоспособност за работа с техниката** */съгласно чл. 32, ал. 1 от Наредба № 1 от 15.02.2019 г. за условията и реда за обучение на кандидатите за придобиване на правоспособност за работа със земеделска и горска техника и условията и реда за издаване на удостоверение за регистрация на учебни форми за тяхното обучение/*, удостоверяващи правото на работа с техниката за извоз на дървесина */приспособен, универсален или специализиран трактор/*, а именно: **„категория Твк – колесни и верижни трактори и агрегатирани към тях работни машини“** и/или **„категория Твк-Г – специализирана и специална самоходна горска техника“** */съгласно чл. 13, ал. 4, т. 1 и т. 3 от Закон за регистрация и контрол на земеделска и горска техника във връзка с чл.230, ал.3 от Закона за горите/*, взависимост от вида на представената техника (копията да са заверени „вярно с оригинала“ с подпис на представляващия участника).

**9.4.** Копия от удостоверението за регистрация на купувача в публичния регистър на ИАГ по чл. 235 и чл. 241 от Закона за горите за съответната дейност и сключен договор с лицензиран лесовъд (копие, заверено „вярно с оригинала“).

**9.5.** Актуална справка от НАП за действащи трудови договори на наетия лесовъд и наетите работници за извършване добива и транспорта на дървесина, издадена не по-рано от **3 /три/ месеца** преди крайния срок за представянето на документите за сключване на договора (може да бъде и справка от електронния регистър на НАП, издадена чрез електронен подпис).

**9.6.** Документ за внесена допълнителна парична сума – в случаите, когато гаранцията за изпълнение надвишава внесената гаранция за участие, или учредена в полза на ТП „ДГС ТРЪН “ банкова гаранция за изпълнение на договора;

**9.7.** Свидетелство за съдимост на физическото лице или на лицата, които представляват съответния участник съгласно Търговския закон или законодателството на държава – членка на Европейския съюз, или на друга държава – страна по Споразумението за Европейското икономическо пространство, където участникът е регистриран;

**9.8.** Удостоверение от органите на НАП, че участникът няма парични задължения към държавата, установени с влязъл в сила акт на компетентен държавен орган, издадено не по-рано от **3 /три/ месеца** преди крайния срок за сключване на договора;

Документите следва да са валидни към датата на подписване на договора и се представят в оригинал или заверено от участника копие. При представяне на заверено копие участникът представя и оригинала за сравнение.

**9.9.** Договор не се сключва с участник, определен за купувач, който:

- в установения срок не представи документите по точки от 9.2. до 9.8. или представените документи не отговарят на условията за провеждане на търга;

- има парични задължения към държавата, установени с влязъл в сила акт на компетентен държавен орган;

- има парични задължения към „ЮЗДП“ ДП гр. Благоевград и ТП „ДГС ТРЪН“, обстоятелство, което се проверява служебно.

Когато за класирания на първо място и определен за купувач участник се установят обстоятелствата по т. 9.9., продавачът издава заповед, с която определя за купувач класирания на второ място. По отношение на определения класиран се прилагат последователно разпоредбите на точки от 9.1. до 9.8.

**Х. РАЗНОСКИ ПО УЧАСТИЕ В ТЪРГА**

Всеки участник поема всички разноски по изготвяне на документите и представянето им, вкл. по огледа на обекта. ТП „ДГС ТРЪН“ не заплаща тези разходи, независимо от изхода на търга.

Представените оферти и приложените документи към тях не се връщат на участниците.

**XI. ДОПЪЛНИТЕЛНИ РАЗПОРЕДБИ**

За всички неуредени с настоящите условия изисквания за продажба на стояща дървесина на корен се прилагат разпоредбите на Наредба за условията и реда за възлагане изпълнението на дейности в горските територии – държавна и общинска собственост и за ползването на дървесина и недървесни горски продукти и Закона за горите.