**ДОГОВОР ЗА ПРОДАЖБА НА СТОЯЩА ДЪРВЕСИНА НА КОРЕН**

**№** ………………...................

Днес ………..2025 г., в гр. Трън на основание утвърден протокол за работата на комисия във връзка с чл. 35, ал. 1 от НУРВИДГТ и в изпълнение на заповед № РД-07-……/……….2025 г. на Директора на ТП „ДГС Трън“ за резултатите от проведен търг с тайно наддаване за продажба на стояща дървесина на корен се сключи настоящият договор между:

**1.** **Териториално поделение „Държавно горско стопанство–Трън”**, гр.Трън, териториално поделение на Югозападно държавно предприятие, с ЕИК по БУЛСТАТ 2016275060245, ИН по ДДС BG201627506, със седалище и адрес на управление: гр. Трън, ул. Яким Тошков № 10, представлявано от инж. Георги Симеонов Георгиев в качеството на директор, Ивайло Аспарухов Такев – РФО-главен счетоводител, наричано за краткост по долу **ПРОДАВАЧ**, от една страна, и

**2.** „.......................“, със седалище и адрес на управление – ………………………………………… ……………………………………… с ЕИК ……………….., представлявано от …………………………. ……………….., в качеството на Управител/Изпълнителен директор, наричано за краткост **КУПУВАЧ**, от друга страна,

се сключи настоящият договор при следните условия:

**I. ПРЕДМЕТ И СРОК НА ДОГОВОРА**

**1.1.** ПРОДАВАЧЪТ се задължава да прехвърли на КУПУВАЧА собствеността върху маркираната дървесина на корен от обект № **………..**, подотдел **…….. „…..“**, аКУПУВАЧЪТ се задължава да заплати предложената от него цена, добие и транспортира дървесината.

**1.2.** Насажденията, включени в обекта се предават на спечелилия процедурата с издаването на позволително за сеч и извоз и изготвяне на предавателно-приемателен протокол, който се утвърждава от ПРОДАВАЧА или от упълномощено от него длъжностно лице. Спечелилият процедурата е длъжен да се яви да получи позволително за сеч и извоз най-късно до 10 дни от датата на сключване на договора. Позволителното за сеч и извоз и протоколът се изготвят от ТП „ДГС Трън“ и подписват от лице, вписано в регистъра по чл.235 и чл. 241 от Закона за горите на КУПУВАЧА.

**1.3.** Настоящият договор се сключва за срок **до ………..20..... г**.. Срокът започва да тече от момента на сключване на договора.

**1.4.** Срокът за изпълнение на сечта и извоза **до ………...20..... г**.

**1.5.** Срок за освидетелстване на сечищата **до ………….20..... г**.

**1.6.** Началният и крайният срок за сеч и крайният срок за извоз до временен склад по насаждения, включени в обекта за съответната година, се определят с позволителното за сеч и извоз.

**1.7.** Крайният срок на договора е датата на освидетелстване на всички сечища в обекта.

#### II. ЦЕНА И НАЧИН НА ПЛАЩАНЕ

**2.1.** Стойността на дървесината, предмет на настоящия договор е в размер на **……….…** /……….………………………………………………/ **лева, плюс законоустановения размер на ДДС**. Цената е изчислена на база заявените по време на процедурата цени от КУПУВАЧА по сортименти, както следва:

**Обект № ..........., подотдел ....... „.....“, землище ..............................**

|  |  |  |  |  |
| --- | --- | --- | --- | --- |
| **Категории дървесина и сортименти** | **Дървесен вид** | **Количество куб.м.** | **Достигната цена, лв./куб.м** | **Обща цена в лева без ДДС** |
|  |  | | | |
|  |  |  |  |  |
|  |  |  |  |  |
| **ОБЩО за обекта:** | |  |  |  |

**2.2.** Цената по т. 2.1. се заплаща при следните условия: Авансовата вноска в размер на **10 (десет) %** от достигнатата при търга цена (**плюс законоустановения размер на ДДС**) се заплаща в деня на подписване на договора. След транспортиране на количеството дървесина на стойност равна на авансовата вноска, следващите плащания на дървесината се извършват на авансови вноски в размер, определен от Купувача. ТП „ДГС Трън“ ще издава електронни превозни билети да размера на внесените от Купувача вноски, след представяне на документ, удостоверяващ извършеното плащане.

**2.3.** **Плащането на цената** се извършва по банкова сметка на ТП „ДГС Трън“:

**IBAN: BG02CECB979010F4332900,**

**BIC: CECBBGSF, “Централна кооперативна банка” АД, клон Перник**

**2.4.** Фактурирането на дървесината се извършва на база двустранни приемателно-предавателни протоколи за действително добити количества по сортименти и дървесни видове.

**2.5.** Гаранцията за изпълнение на договора е **10 %** (десет процента) от стойността по т.2.1. и е в размер на **…….….** **лв.** (…………………………..………). След приспадане на гаранцията за участие, преди подписване на договора трябва да бъдат внесени ...... лв. (...........................). **Доплащането на гаранцията** се извършва по банкова сметка на ТП „ДГС Трън“:

**IBAN: BG02CECB979010F4332900,**

**BIC: CECBBGSF, “Централна кооперативна банка” АД, клон Перник**

**2.6.** Дървесината преминава в собственост на КУПУВАЧА в момента на подписването на двустранен приемателно-предавателен протокол и заплащането на цената, съгласно т. 2.2.

#### IІІ. ПРАВА И ЗАДЪЛЖЕНИЯ НА ПРОДАВАЧА

**3.1. ПРОДАВАЧЪТ има право да:**

**3.1.1.** Осъществява текущ контрол по изпълнението на договора, без да възпрепятства КУПУВАЧА за спазването на технологичните изисквания и правомерното извършване на дейностите, като дава задължителни указания и препоръки на КУПУВАЧА при констатирани пропуски по изпълнение на възложената работа в писмена форма.

**3.1.2.** Издава разпореждания за временно спиране или цялостно прекратяване на дейностите, свързани с ползването на стояща дървесина на корен, без да дължи обезщетение за пропуснати ползи и неустойки за нанесени вреди, в следните случаи:

**3.1.2.1.** Нарушения на Закона за горите (ЗГ) или свързаните с него подзаконови нормативни актове;

**3.1.2.2.** Неспазване изискванията на действащите стандарти за качество на дървесината (БДС/EN);

**3.1.2.3.** Неспазване на изискванията на Закона за здравословни и безопасни условия на труд (ЗЗБУТ);

**3.1.2.4.** Неспазване на противопожарните и други изисквания;

**3.1.2.5.** Форсмажорни обстоятелства по смисъла на § 1, т. 23 от допълнителните разпоредби на Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти (ДВ, бр. 96 от 2011 г.) (НУРВИДГТ).

**3.1.3.** Спре временно изпълнението на договора по време на гнездовия период на видовете птици съгласно специализирания доклад за ГОРИ С ВИСОКА КОНСЕРВАЦИОННА СТОЙНОСТ на територията на Продавача и съгласно изискванията на *Националния стандарт за отговорно управление на горите FSC-STD-BGR-01-2016*.

**3.1.4.** Спре временно извоза на дървесина от насажденията до временните складове и транспортирането й при лоши метеорологични условия, преовлажнени почви, както и при форсмажорни обстоятелства, с оглед опазване и предотвратяване на повреди на горските пътища.

**3.1.5.** Инициира с писмена покана приемането на добитата от КУПУВАЧА дървесина при налични количества дървесина на временен склад.

**3.1.6.** Поиска от КУПУВАЧА за негова сметка да осъществи изпълнението на определените в договора технологични и качествени показатели при констатирани отклонения.

**3.1.7.** Предложи на КУПУВАЧА допълнително споразумение за:

**3.1.7.1.** продажба на стояща дървесина на корен на допълнително инвентаризирани количества дървесина в насажденията, предмет на договора, при наличие на обективни причини, удостоверени от компетентни органи, налагащи промяна във вида или интензивността на сечта. В този случай се запазват договорените единични цени по категории/сортименти дървесина за съответното насаждение;

**3.1.7.2.** ако при сечта или извоза в резултат на стихийни бедствия бъдат повалени или повредени немаркирани дървета, по начин, който налага тяхното отсичане същите се отсичат и извозват от КУПУВАЧА след маркиране и изготвяне на необходимата документация и се придобиват от КУПУВАЧА след заплащане на договорената по настоящия договор цена;

**3.1.7.3.** при възникване на обективна необходимост от отсичане и извозване на допълнително количество дървесина, същата се отсича и извозва от КУПУВАЧА след маркиране и изготвяне на необходимата документация и се придобива от КУПУВАЧА след заплащането й по договорената с настоящия договор цена. Обективната необходимост се доказва със съставен за целта протокол.

**3.2. ПРОДАВАЧЪТ е длъжен да:**

**3.2.1.** Предаде на КУПУВАЧА или оправомощено от него лице и в присъствието на регистрирания му лесовъд по чл. 235 от ЗГ маркирани за сеч и с положени на терена граници (съгласно Наредба № 8 от 2011 г. за сечите в горите) насажденията, включени в обекта. Предаването на насажденията се извършва с подписването на двустранен предавателно-приемателен протокол в срок до 10 дни, в съответствие с определения график за изпълнение и не по-малко от 3 (три) работни дни преди началото на изпълнение на договора. При изразено желание от страна на КУПУВАЧА, ПРОДАВАЧЪT предава всички насаждения, включени в обекта, в 10-дневен срок от постъпване на искането.

**3.2.2.** Предаде позволителните за сеч и утвърдени технологични планове за всички насаждения, включени в обекта, едновременно с подписване на предавателно-приемателните протоколи по т. 3.2.1.

**3.2.3.** Осигури на КУПУВАЧА проходимост на горските пътища в държавните горски територии, осигуряващи достъп до насажденията и временните складове, включени в обекта.

**3.2.4.** Следи за правилното извеждане на сечта и извоза на дървесината, съгласно утвърдения технологичен план, правилното й разкройване по асортименти, съгласно “Спецификация за размери и качество на асортиментите дървесина, които се добиват и продават от ЮЗДП ДП, гр. Благоевград и неговите териториални поделения” като и за недопускане на повреди по стоящия дървостой, уплътняване на влажни и меки почви, повреди и ерозия на извозните просеки и пътища.

**3.2.5.** Осигури свой представител за приемане и предаване на действително добитото и налично на временен склад количество дървесина в 3 (три)-дневен срок след отправена от КУПУВАЧА писмена покана или не по-малко от веднъж месечно, за което се подписва двустранен предавателно-приемателен протокол.

**3.2.6.** Прехвърли на КУПУВАЧА собствеността върху реално добита на временен склад дървесина след подписване на предавателно-приемателен протокол и след нейното заплащане.

**3.2.7.** Издава на КУПУВАЧА превозни билети за дървесината, описана в предавателно-приемателните протоколи по т. 3.2.6 до размера на внесените авансови вноски. За добитата на временен склад дървесина се подписват предавателно-приемателни протоколи и или превозни билети. На основание количествата и асортиментите дървесина, посочени в предавателно-приемателните протоколи и или превозни билети Продавачът издава фактури, които подлежат на заплащане от страна на купувача.

**3.2.8.** ПРОДАВАЧЪТ не носи отговорност в случай, че дървесината не е транспортирана от КУПУВАЧА своевременно, в резултат на което, същата се е похабила.

**3.2.9.** Разглежда и утвърждава при установена необходимост предложените от КУПУВАЧА изменения в технологичните планове за добив на дървесина от насажденията, включени в обекта.

**3.2.10.** Освидетелства сечищата в определения срок, като отбелязва и констатираните пропуски и нарушения при изпълнение на горскостопанските дейности в обекта.

**3.2.11.** Удължи срока на договора, в случай, че е наложил временно спиране на дейността на основание т. 3.1.2.5., т. 3.1.3. и т. 3.1.4. с времето, за което е наложено преустановяване на дейността.

**3.2.12.** Уведоми КУПУВАЧА писмено в 3-дневен срок от настъпване на форсмажорни обстоятелства по смисъла на § 1, т. 23 от Допълнителните разпоредби на НУРВИДГТ, както и при уважени реституционни претенции, водещи до невъзможност за работа в насажденията, предмет на договора, и да приложи доказателства за това. В тези случаи страните подписват допълнително споразумение, с което уреждат настъпилите промени.

**3.2.13.** Служителите, които ще извършват технически контрол и приемане на работата в обекта са определени със Заповед на директора на ТП „ДГС Трън“.

**3.2.14.** Преди започване на работа в гората лицензираният лесовъд на фирмата и работниците, които ще работят в гората, се инструктират от старши лесничея на участъка за основните и специфичните трудови рискове за обекта. Инструктираните лица се подписват, за да удостоверят информираността си на формуляр (Приложение № 11 от документацията за провеждане на процедурата). Проверява се дали работниците, които ще извършват сечта и извоза на дървесина, притежават съответните документи, доказващи тяхната правоспособност.

**3.2.15.** При неспазване на изискванията съгласно Приложение № 11, ТП „ДГС Трън” е в правото си да прекрати работата в обекта до изпълнение на условията.

**3.2.16.** Използването на защитната екипировка се контролира от лесовъдския персонал (старши лесничея, пом. лесничея и горския стражар), който е отговорен за контрола на сечището. Работниците, които не са оборудвани със защитно облекло и лични предпазни средства съгласно минималните изисквания не се допускат на работа в сечището.

**3.2.17.** Най-малко веднъж на месец се попълва лист за проверка (Приложение № 12 от документацията за провеждане на процедурата). При констатирани несъответствия при повече от 3 проверки за ИЗПЪЛНИТЕЛЯ се информира местната Дирекция „Инспекция по труда”.

#### ІV. ПРАВА И ЗАДЪЛЖЕНИЯ НА КУПУВАЧА

**4.1. КУПУВАЧЪТ има право да:**

**4.1.1.** Получи необходимото съдействие за изпълнение на договора (предаване на насажденията, включени в обекта, получаване на позволителните за сеч, подписване на приемателно-предавателни протоколи и технологични планове).

**4.1.2.** Поиска от ПРОДАВАЧА сечта в насажденията, предмет на договора, да бъде временно спряна, в случай, че техническото изпълнение при маркирането на дърветата за сеч не съответства на изискванията на чл. 50, ал. 2 и ал. 3 от Наредба № 8 от 2011 г. за сечите в горите, до отстраняването на несъответствията.

**4.1.3.** Заяви писмено промяна на одобрените от ПРОДАВАЧА технологични планове за добив на дървесина от насажденията, включени в обекта.

**4.1.4.** Получи превозни билети за транспортиране на предадената му дървесина, до размера на внесените авансови вноски.

**4.1.5.** Получи достъп за товарене на предадената на временен склад дървесина, след подадена заявка до ПРОДАВАЧА.

**4.2. КУПУВАЧЪТ е длъжен да:**

**4.2.1.** Осигури присъствието на служителя си, регистриран за упражняване на частна лесовъдска практика, в следните случаи:

**4.2.1.1.** за подписване от негова страна на предавателно-приемателните протоколи за предаване на насажденията;

**4.2.1.2.** за получаване на позволителните за сеч и на технологичните планове за добив на дървесина в тях в 10-дневен срок преди началото на изпълнението на договора в съответствие с определения график по т. 4.2.14 и не по-малко от 3 (три) работни дни преди започване на сечта;

**4.2.1.3.** при извършване на проверки от компетентни органи, след уведомяване за предстоящи такива;

**4.2.1.4.** при освидетелстване на сечищата и съставянето на протоколи за това.

**4.2.2.** Създаде необходимата организация и осигури съответното техническо оборудване за извършване на възложеното по договора, съгласно декларираното при проведената процедура.

**4.2.3.** Почиства сечищата едновременно със сечта по указания в позволителните за сеч начини и в определените в тях срокове.

**4.2.4.** Отправи писмена покана до ПРОДАВАЧА минимум веднъж месечно за приемане и предаване на действително добитото и налично на временен склад количество дървесина.

**4.2.5.** Присъства лично или да осигури свой упълномощен представител за предаване и приемане на трайните горски пътища и добитата на временен склад дървесина, за което се изготвя и подписва двустранен приемателно-предавателен протокол.

**4.2.6.** Отсича само определените за сеч дървета по цялата площ от насажденията в обекта, съгласно одобрения технологичен план за конкретното насаждение, като не оставя неотсечени маркирани дървета.

**4.2.7.** Направи за своя сметка предвидените в технологичния план извозни пътища, в случаите, в които ПРОДАВАЧЪТ не е предвидил средства за това.

**4.2.8.** Поддържа за своя сметка извозните пътища в насажденията от обекта, след съгласуване на мероприятията с ПРОДАВАЧА, както и да опазва горските пътища в съответствие с разпоредбите на Наредба № 4 от 2013 г. за защита на горските територии срещу ерозия и порои и строеж на укрепителни съоръжения (ДВ, бр. 21 от 2013 г.) и други нормативни актове, като за целта спазва следните изисквания:

**4.2.8.1.** да спазва изискванията на технологичните планове и указанията на ПРОДАВАЧА по изпълнение на договора за недопускане на уплътняване на влажни и меки почви, повреда и ерозия на извозните просеки и пътища;

**4.2.8.2.** при продължително влошени атмосферни условия – завишена влажност, да преустановяват изпълнението на горскостопанската дейност, включително след предписания на служители на ТП „ДГС Трън“, както и при други предпоставки, които допринасят за допускане на повреди от ерозия и уплътняване на почвите;

**4.2.8.3.** да транспортира дървесината по горски и автомобилни пътища, водещи до общинската и републиканската пътна мрежа по начин, който не уврежда горските и полските пътища, като не преминава през земеделски територии, независимо от начина им на трайно ползване;

**4.2.8.4.** да съхранява и опазва хидротехническите съоръжения и всички подземни и надземни съоръжения, намиращи се в и в близост до насажденията, включени в обекта.

**4.2.9.** Разкройва най-рационално добитата дървесина, с цел получаване на максимален обем ценни асортименти по действащите стандарти за качество на дървесината (“Спецификация за размери и качество на асортиментите дървесина, които се добиват и продават от ЮЗДП ДП, гр. Благоевград и неговите териториални поделения”)

**4.2.10.** Не допуска нараняване на стоящия дървостой и да опазва подраста по време на извършване на дейността по добив и извоз на дървесината.

**4.2.11.** Спазва изискванията на действащите нормативни документи за техническа безопасност и охрана на труда и носи пълна отговорност при злополука с наети от него лица. Купувачът е длъжен да предостави на работниците си защитно оборудване и лични предпазни средства в съответствие с изискванията на нормативната уредба и оценката на риска за съответната работна позиция. Купувачът е длъжен да опазва стриктно околната среда (прилежащите територии в и извън Обекта) по време на изпълнение на договора като:

* запознава наетите лица с основните изисквания на *Националния стандарт за отговорно управление на горите FSC-STD-BGR-01-2016*;
* периодично почиства обекта от битови отпадъци и ги събира в контейнери на предварително обозначените за целта места;
* не допуска разливи на горивосмазочни материали (ГСМ) от дърводобивната и транспортната техника, както и от бензиномоторните резачки. Смяната на ГСМ да се извършва на предварително обозначените за това места посредством сандъчета с трици или сходни материали. Да се разполага с материали за попиване на случайни разливи на ГСМ;
* не допуска повреждане, преминаване с дърводобивна техника и затлачване с остатъци от сечта на постоянни водни течения и преовлажнени земни участъци;
* не допуска повреждане на почвата, на подраста и останалите на корен немаркирани дървета, както и на туристически пътеки и маркировка, при добив, извоз и рампиране на добитата дървесина;
* информира своевременно представител на Възложителя при потенциална опасност или при допуснато увреждане на околната среда.

**4.2.12.** Не възпрепятства контрола по изпълнение на договора и предоставя на ПРОДАВАЧА информация, необходима за осъществяването му.

**4.2.13.** Не предоставя на трети лица изпълнението на договора.

**4.2.14.** Изпълнява договора по тримесечия и минимални количества, както следва:

|  |  |  |  |  |  |  |
| --- | --- | --- | --- | --- | --- | --- |
| **ОБЕКТ №** | **Отдел, подотдел** | **Т Р И М Е С Е Ч И Я на 2024г.** | | | | **ОБЩО** |
| **I** | **II** | **III** | **IV** |
|  |  |  |  |  |  |  |

**4.2.15.** При обективна невъзможност за изпълнение на договореното по т. 4.2.14. количество дървесина поради форсмажорни обстоятелства по смисъла на § 1, т. 23 от допълнителните разпоредби на НУРВИДГТ, водещи до невъзможност за работа в насажденията, КУПУВАЧЪТ е длъжен да уведоми ПРОДАВАЧА писмено в 3-дневен срок от настъпване на събитието и да приложи доказателства за това. Обстоятелствата се отразяват на място с двустранен протокол. В тези случаи страните подписват допълнително споразумение, с което уреждат настъпилите промени.

**4.2.16.** Постави информационни табели по образец в насажденията, в които се извършва добив на дървесина, на основание чл. 52, ал. 5 от НУРВИДГТ.

**4.2.17.** Внася авансовите вноски по договорените размери и начини.

**4.2.18.** Заплати цялото реално добито количество дървесина от обекта по начините и сроковете, определени в настоящия договор.

**4.2.19.** Организира транспортирането на заплатената дървесина в 10-дневен срок, считан от датата на подписване на приемателно-предавателния протокол, по начин, който не уврежда горските пътища.

**4.2.20.** Уведомява най-малко един работен ден предварително ПРОДАВАЧА за всяко предстоящо транспортиране на дървесина от обекта.

**4.2.21.** Спазва нормативните изисквания, предвидени в българското законодателство, регламентиращи транспортирането на дървесината, както и нормативните изисквания за техническа и пожарна безопасност и охрана на труда и опазване на обществената инфраструктура. Същият носи отговорност за всякакви злополуки и инциденти, предизвикани от наети от него лица при изпълнението на задълженията си по договора, както и за нанесени щети на трети лица.

**4.2.22.** Спазва стриктно и други изисквания на Закона за горите и свързаните с него други актове, регламентиращи стопанисването и ползването на горите.

**4.2.23.** При подписване на договора, КУПУВАЧЪТ се задължава да представи на ПРОДАВАЧА уведомление от НАП за осигурените работници и лесовъди.

**4.2.24.** Уведомява ПРОДАВАЧА при промени в състава на назначените от него лица, които ще осъществяват добива в 3-дневен срок от настъпване на промяната, като представя списък с новоназначените от него лица, които ще осъществяват добива, както и копие от справките за изпратени уведомления по чл. 62, ал. 4 от Кодекса на труда (КТ) за назначените лица.

**4.2.25.** Предостави на работниците си защитно оборудване и лични предпазни средства в съответствие с изискванията на нормативната уредба и оценката на риска за съответната работна позиция.

**4.2.26.** Извършва инструктаж на наетите от него лица срещу подпис и носи пълна отговорност за действия или бездействия при изпълнението на дейността, предмет на договора, в следствие на които са настъпили:

**4.2.26.1.** смърт или други увреждания на здравето и имуществото на КУПУВАЧА;

**4.2.26.2.** пълна или частична щета върху каквото и да е имущество на КУПУВАЧА.

**4.2.27.** Започне добива на дървесина в обекта не по-късно от 14 дни от датата на влизане в сила на позволителните за сеч и извоз.

**4.2.28.** Дървените материали от сечищата се извозват и спускат до временните складове по определените пътища и спускове, съобразно технологичния план.

**4.2.29.** КУПУВАЧЪТ или упълномощен представител води опис и отбелязва с траен знак кубатурата върху челата на добитите материали при измерването им в сечището или на временните складове.

**4.2.30.** Осигури за своя сметка транспорт до обекта на представителя на ПРОДАВАЧА при експедиция на материалите.

**4.2.31.** КУПУВАЧЪТ е длъжен минимум един път месечно да осигури присъствието на лице вписано в регистъра по чл. 235 от ЗГ за извършване на съвместна проверка на терена по дисциплина на ползването в обекта, като резултатите от проверката бъдат отразени в протокол.

**4.2.32.** КУПУВАЧЪТ е длъжен за своя сметка да изгражда необходимите пътища за усвояване на дървесината от **обект № ……..**, **подотдел ……. „….“**,и да поддържа горските пътища водещи от, към и в обекта за добив, след съгласуване с ПРОДАВАЧА.

**4.2.33.** Преди започване добива на дървесина от **обект № ………**, **подотдел …… „….“**, КУПУВАЧЪТ е длъжен да осигури свой представител за извършване оглед на трасето на пътя, водещ до и от **обект № ………..**, **подотдел ……... „……“**. За състоянието на пътя се изготвя двустранен протокол, който се подписва от страните.

**4.2.34.** След започване добива на дървесина в **обект № ………**, **подотдел …….. „…...“**, КУПУВАЧЪТ е длъжен ежемесечно да осигурява свой представител за извършване оглед на трасето на пътя и установяване на неговото състояние, като при констатиране на различия от първоначално установеното трасе КУПУВАЧЪТ е длъжен да възстанови нарушените участъци.

**4.2.35.** Преди започване транспортирането на дървесината, КУПУВАЧЪТ и ПРОДАВАЧЪТ определят трасетата, по които ще се транспортира дървесината до общинската и републиканската пътна мрежа. Трасетата са задължителни за КУПУВАЧА. Определянето на трасетата, които не са държавна собственост се извършва след съгласуване с местните власти. За целта се изготвя протокол придружен със скица на трасето.

**4.2.36.** Когато при сечта и извоза бъдат повалени или повредени немаркирани дървета, същите се отсичат и извозват до временен склад от КУПУВАЧА, за негова сметка. За всеки от случаите се съставя акт на КУПУВАЧА по Закона за горите.

**4.2.37.** Да не допуска с дейността си нанасяне на повреди на републиканската пътна мрежа. Наложените глоби и санкции от съответни органи за извършени нарушения са за сметка на виновната страна.

**4.2.38.** При отсъствие на управителя на фирмата, същия се задължава да определи свой заместник на обекта, като уведоми писмено ПРОДАВАЧА за това.

**4.2.39.** Транспортът на имуществото до обекта и обратно са за сметка на КУПУВАЧА.

**4.2.40.** При възникване на горски пожар, КУПУВАЧЪТ е длъжен да участва в потушаването му с всички ресурси, с които разполага, като разходите са за негова сметка.

**V. СЪОБЩЕНИЯ**

**5.1.** Всички съобщения и уведомления, включително и за разваляне на договора, ще се извършват в писмена форма (чрез електронна поща-e-mail, препоръчана поща и/или на ръка в деловодството на ТП „ДГС Трън“) на посочените в договора адреси.

#### 5.2. При промяна на адреса за кореспонденция на някоя от страните по договора, същата е длъжна в 3-дневен срок да информира другата страна, в противен случай кореспонденцията ще бъде изпращана на адреса, посочен от страната по договора, като ще се счита за адрес на получаване на уведомление без значение.

**VІ. ГАРАНЦИЯ ЗА ИЗПЪЛНЕНИЕ**

**6.1.** Гаранцията за изпълнение на договора е парична, вносима по сметка на ПРОДАВАЧА или банкова със срок на валидност - до освобождаването й след изрично писмено известие от ТП „ДГС Трън“ след приключване изпълнението на договора, издадена в полза на ТП „ДГС Трън“ и е в размер на **10 %** от достигнатата стойност на обекта, възлизаща на **…….……** лв.

**6.2.** ПРОДАВАЧЪТ освобождава гаранцията за изпълнение без да дължи лихви за периода, през който средствата законно са престояли при него, след подписване на:

* констативните протоколи за освидетелстване на всички сечища в **обект № ………..**;
* протокол, с който се установява, че трасето на пътя*,* водещ до и от обекта е възстановено в първоначалното му състояние /преди започване на добива на дървесина в **обект № …….…**, **подотдел …...... „……“**/.

**6.3.** ПРОДАВАЧЪТ задържа гаранцията за изпълнение на договора, ако в процеса на неговото изпълнение възникне спор между страните, който е внесен за решаване от компетентен съд - до решаване на спора с влязло в сила решение.

**6.4.** В случай, че в срока по т. 1.4. КУПУВАЧЪТ не отсече цялото количество маркирана дървесина, включена в обекта, гаранцията за изпълнение на договора се задържа от ПРОДАВАЧА и не се връща.

**6.5.** При прекратяване на договора на основание, посочено в т. 7.4., гаранцията за изпълнение се задържа от ПРОДАВАЧА и не се връща.

**6.6.** Когато след приключване на сечта в обекта, КУПУВАЧЪТ не е изплатил цялата дължима сума по договора, ПРОДАВАЧЪТ може едностранно да прихване гаранцията за изпълнение до размера на своето вземане, като за целта е длъжен да уведоми писмено КУПУВАЧА. За извършване на прихващането не се изисква съгласието на КУПУВАЧА.

**6.7.** ПРОДАВАЧЪТ не дължи лихви за периода, през който гаранцията за изпълнение е престояла по сметката му на законно основание.

**VІІ. ПРЕКРАТЯВАНЕ НА ДОГОВОРА**

**7. Договорът се прекратява:**

**7.1.** С изтичане срока на договора.

**7.2.** По взаимно съгласие на страните, изразено в писмена форма.

**7.3.** От ПРОДАВАЧА с едностранно писмено уведомление, когато по време на действието на договора се установи, че:

**7.3.1.** КУПУВАЧЪТ вече не отговаря на някое от изискванията на ПРОДАВАЧА, в резултат на настъпила промяна в обстоятелствата;

**7.3.2.** КУПУВАЧЪТ е подписал декларация с невярно съдържание;

**7.3.3.** КУПУВАЧЪТ е допуснал неотстраними отклонения от определените с договора срокове, технологични и качествени показатели за извършване на съответната дейност.

**7.4.** С едностранно писмено волеизявление от страна на ПРОДАВАЧА, като задържи внесената от КУПУВАЧА гаранция за изпълнение, в случай че:

**7.4.1.** КУПУВАЧЪТ откаже да заплати приетата на временен склад дървесина, съгласно посочените в договора срокове;

**7.4.2.** КУПУВАЧЪТ не спази някой от уговорените в т. 4.2.14. срокове;

**7.4.3.** КУПУВАЧЪТ не се яви да получи позволително за сеч, за което и да е насаждение, включено в обекта в 10 /десет/ дневен срок от сключването на договора;

**7.4.4.** КУПУВАЧЪТ не започне сеч в насаждението в 14 /четиринадесет/ дневен срок от датата на влизане в сила на позволителните за сеч и извоз.

**7.5.** С едностранно писмено уведомление от всяка една от страните, те могат да прекратят договора поради обективни причини - форсмажорни обстоятелства по смисъла на §1, т. 23 от допълнителните разпоредби на НУРВИДГТ, както и реституционни претенции, възникнали след сключването му, в резултат на които неговото изпълнение е обективно невъзможно. В този случай авансово внесени суми за дървесина, която не е транспортирана от временен склад, се връщат на КУПУВАЧА, внесената от КУПУВАЧА гаранция за изпълнение на договора се освобождава, а страните не си дължат неустойки и престации за пропуснати ползи.

**7.6. ПРОДАВАЧЪТ може** да прекрати договора с едностранно писмено уведомление, без да дължи обезщетение за пропуснати ползи в случаите по т.3.1.2. от договора, и при констатирани в процеса на изпълнението му отстраними отклонения от изискванията, които КУПУВАЧЪТ откаже да отстрани за своя сметка. В този случай КУПУВАЧЪТ заплаща реално добитата дървесина и всички дължими суми по договора.

**7.7.** **КУПУВАЧЪТ** **може** да прекрати договора с едностранно писмено уведомление, като внесената от него гаранция за изпълнението му се възстановява в срок от 5 работни дни, ако ПРОДАВАЧЪТ виновно не изпълни задължението си:

**7.7.1.** по т. 3.2.1. и т. 3.2.2. от договора;

**7.7.2.** по т. 3.2.3. в срок по-дълъг от 30 дни от датата на влизането в сила на първото позволително за сеч за насаждение в обекта. В този случай страните не си дължат взаимни престации, а внесената от КУПУВАЧА гаранция за изпълнение на договора, се възстановява в срок от 5 работни дни.

**7.8.** От страна на ПРОДАВАЧА, без да дължи неустойка и обезщетение за пропуснати ползи, след констатирано нарушение на ЗГ, БДС, Наредба № 8 за сечите в горите при изпълнение на настоящия договор или констатирано неизпълнение на технологичния план, както и нарушаване на трасетата за транспорт на дървесината по т. 4.2.35., като гаранцията за изпълнение на договора не се връща.

**7.9.** Когато изпълнението на договора е станало невъзможно поради предявени реституционни претенции в насаждения, предмет на договора и сечта не е започнала, ПРОДАВАЧЪТ възстановява на КУПУВАЧА гаранцията за изпълнение за съответните насаждения, без да дължи неустойка и обезщетение за пропуснати ползи.

**7.10.** Когато изпълнението на договора в насаждения, предмет на договора, е станало невъзможно поради предявени реституционни претенции и сечта е започнала, сечта се прекратява с едностранно писмено волеизявление от страна на ПРОДАВАЧА, като ПРОДАВАЧЪТ не дължи неустойка и обезщетение за пропуснати ползи.

#### VІII. САНКЦИИ И НЕУСТОЙКИ

**8.1.** Страните по договора не дължат неустойки за неизпълнение на задълженията си по него, ако то се дължи на форсмажорни обстоятелства, уважени реституционни претенции и непреодолима сила и други обстоятелства, възникнали след сключването на договора, в резултат на които неговото изпълнение е обективно невъзможно.

**8.2.** ПРОДАВАЧЪТ дължи на КУПУВАЧА неустойка в размер, равен на внесената от КУПУВАЧА гаранцията за изпълнение на договора, преизчислена за съответното насаждение, за което ПРОДАВАЧА не е изпълнил задължението си по т. 3.2.1., т. 3.2.2. и т. 3.2.3.

**8.3.** За виновно неизпълнение на задълженията си по договора, КУПУВАЧЪТ дължи на ПРОДАВАЧА неустойка, в следните случаи и размери:

**8.3.1.** по т. 4.2.1. от договора - неустойка в размер, равен на внесената от КУПУВАЧА гаранция за изпълнение на договора, преизчислена за съответното насаждение, за което се отнася неизпълнението;

**8.3.2.** по т. 4.2.9.– неустойка в размер, равен на 10 на сто от стойността на тази дървесина;

**8.3.4.** по т. 4.2.14. от договора – неустойка в размер, равен на 10 на сто от стойността на недобитата дървесина, спрямо графика за съответното тримесечие.

**8.3.5.** заплащането на неустойката се извършва в тридневен срок от датата на получаване на уведомителното писмо от КУПУВАЧА, като след изтичането на този срок ПРОДАВАЧЪТ има право да прихване дължимата неустойка от внесената авансова вноска, а извозът на дървесината от обекта се осъществява до размера на остатъка от внесената вноска.

**8.4.** При неизпълнение на задълженията по т. 4.2.8.– неустойка в размер на стойността за възстановяване на нанесените повреди, освен в случаите, когато ги отстрани за собствена сметка.

**8.5.** За виновно неизпълнение на други задължения по договора от страна на КУПУВАЧА, ПРОДАВАЧЪТ може да задържи внесената от него гаранция за изпълнение като **неустойка** по договора. КУПУВАЧЪТ не се освобождава от отговорността за възстановяване на ПРОДАВАЧА на реално претърпените от него вреди, в случай, че размерът на неустойката не покрива същите, когато по-високия размер на вредите бъде установен по съдебен ред.

**8.6.** ПРОДАВАЧЪТ не дължи обезщетение за нанесени от КУПУВАЧА на трети лица щети в резултат на изпълнението на предмета на договора. Нанесените щети са за сметка на КУПУВАЧА.

**8.7.** КУПУВАЧЪТ дължи неустойка за неосъществен контрол при всяко констатирано с акт нарушение по ЗГ, Наредба № 8 за сечите в горите извършено от лице, с което е в договорни отношения, и нарушението е извършено в насаждение, включено в обекта.

**8.7.1.** размерът на неустойката е равен на двукратния размер на причинената с нарушението щета;

**8.7.2.** заплащането на неустойката се извършва в тридневен срок от датата на получаване на уведомителното писмо от КУПУВАЧА, като след изтичането на този срок се прекратява сечта в обекта до заплащане на неустойката.

**8.8.** Ако при сечта или извоза по вина на КУПУВАЧА бъдат повалени или повредени по начин, който налага тяхното отсичане немаркирани дървета, същите се отсичат и извозват след маркиране и изготвяне на необходимата документация и се заплащат на ПРОДАВАЧА по цена, съгласно договорената с настоящия договор, увеличена с 20 % (двадесет процента). Тази разпоредба не се прилага в случаите, когато е извършено нарушение по ЗГ, Наредба № 8 за сечите в горите и констатирано с акт за нарушение.

**8.9.** При пълно неизпълнение на задълженията на КУПУВАЧА, както и в случай, че КУПУВАЧА не отсече цялото количество маркирана дървесина, включена в обекта, гаранцията за изпълнение на договора се задържа от ПРОДАВАЧА и не се връща.

**8.10.** Наложените глоби и санкции от съответни органи за извършени нарушения са за сметка на виновната страна.

**8.11.** Всяка от страните по договора има право да търси обезщетение за действително причинените й вреди и пропуснати ползи от неизпълнението на задълженията на другата страна по договора, на общо основание и над уговорените в настоящия раздел санкции и неустойки.

#### ІХ. ДОПЪЛНИТЕЛНИ РАЗПОРЕДБИ

**9.1.** Настоящият договор влиза в сила от датата на подписването му от страните. Изменения на клаузите на договора се допускат само по взаимно съгласие на страните, направено в писмена форма.

**9.2.** Въпросите, възникнали при прилагането на този договор се решават по взаимно съгласие между страните. В случай, че това се окаже невъзможно, на основание чл. 117, ал. 2 от ГПК страните се съгласяват, че всички спорове, породени от този договор или отнасящи се до него, включително спорове, породени или отнасящи се до неговото тълкуване, недействителност, неизпълнение или прекратяване, както и спорове за попълване на празноти в договора или приспособяването му към нововъзникнали обстоятелства, ще бъдат решавани от компетентния съд, съобразно правилата за родова подсъдност.

**9.3.** За неуредените в договора случаи се прилагат разпоредбите на българското законодателство.

**9.4.** Неразделна част с обвързваща сила за страните по настоящия договор са подписаните Приложение № 10, Приложение № 11, Приложение № 12.

**Настоящият договор се изготви и подписа в 2 (два) еднообразни екземпляра - по един за всяка от страните.**

**ПРОДАВАЧ: КУПУВАЧ:**

**Директор:……………………… Управител/Представител:……………………**

/инж. Георги Георгиев / /…………………………../

**РФО-Гл. Счетоводител:…………………………**

/Ивайло Такев/

Съгласували:

Юрисконсулт:…………………………………

/Росен Каменов/

Финансов контрольор:…………………………………

/Дени Златкова/